Libanon blir nevnt i Det gamle testamente flere ganger. Kong Hiram I av Tyr sendte håndverkere med sedertømmer fra Libanon for å bygge Salomos tempel i Jerusalem. Siden den gang har denne sederarten blitt kalt , og er ofte knyttet til Libanonfjellene. Fønikerne brukte tømmer fra Libanon til å bygge skipsflåten sin, og gjøre handel med sine naboer i Levanten og Middelhavsområdet. De var de første til å bygge landsbyer i Libanonfjellene der man levde av tømmerhogst som ble sendt til kysten. Fønikerne og etterfølgerne hogde i skogene og plantet på ny; til så sent som 1500-tallet var skogsområdene ennå store.